OzLabs/hebrew-wiki-articles huggingface dataset:
אליהו ריינה

הרב אליהו (דה לה) ריינה (8 בינואר 1866 – 14 בפברואר 1944) היה שד"ר, איש ציבור ומחנך, מורה צדק ורבה הראשי הספרדי של חיפה.

== ביוגרפיה ==
נולד בטבריה ב-8 בינואר 1866 (כ"א בטבת ה'תרכ"ו) לאסתר ולרב דוד ריינה שהיה רב העיר בסוף ימיו. בצעירותו התחנך בישיבות טבריה, והוסמך שם לרבנות.

בגיל 18 עבר להתגורר בחיפה, שם נישא למסעודה בת יצחק לוי, והחל לעסוק במסחר ולקבוע עתים לתורה. לאחר תקופה עזב את עיסוקיו ועבר לביירות שבלבנון שם שימש במשך מספר שנים כמורה ליהדות בבית ספר שייסד דודו, הרב שם טוב ריינה.

בשנים שלפני מלחמת העולם הראשונה נסע כשד"ר בשליחות התלמוד תורה הספרדי בטבריה לארצות הברית. לאחר שחזר משליחותו עם פרוץ המלחמה, השתכן שוב בחיפה, ונמנה שם עם בוני הבתים הראשונים בשכונת ארד אל-יהוד, והתגורר בה עד לפרעות הערבים, אז עבר להתגורר בשכונת הדר הכרמל.

בשנת 1922 (ה'תרפ"ב) נבחר לכהן כמורה צדק וכרבה הראשי הספרדי של חיפה, ובמשך 22 שנות כהונתו פעל רבות לשיפור שירותי הדת, ולאיחוד עדות הספרדים והאשכנזים בקהילת כנסת ישראל. כן שימש כחבר הרבנות הראשית המאוחדת של הקהילה.

עם פטירתה של אשתו הראשונה לאחר שנים רבות בחיפה, נישא בשנית, לשרה בן קיקי.

הלך לעולמו ב-14 בפברואר 1944 (כ"ז בשבט ה'תש"ד).

== קישורים חיצוניים ==
* 
* משה רבי, [http://www.jpress.nli.org.il/Olive/APA/NLI_heb/SharedView.Article.aspx?href=HED%2F1944%2F02%2F25&id=Ar00901&sk=5ED86F69 ר' אליהו ריינא ז"ל], בעיתון המזרח, באתר עיתונות יהודית היסטורית, 25 בפברואר 1944
* 

==הערות שוליים ==

קטגוריה:חיפה: רבנים ראשיים
קטגוריה:טבריה: רבנים
קטגוריה:אנשי היישוב הוותיק ילידי ארץ ישראל
קטגוריה:שד"רים
קטגוריה:מורים יהודים עד אמצע המאה ה-20
קטגוריה:מורים יהודים במאה ה-19
קטגוריה:חיפה: רבנים
קטגוריה:רבנים ספרדיים
קטגוריה:רבנים ספרדיים ארץ-ישראלים
קטגוריה:רבנים ארץ-ישראלים
קטגוריה:אישים הקבורים בבית הקברות חוף הכרמל
קטגוריה:ארץ-ישראלים שנולדו ב-1866
קטגוריה:ארץ-ישראלים שנפטרו ב-1944
קטגוריה:אנשי היישוב הוותיק ילידי ארץ ישראל במאה ה-19
קטגוריה:יהודים בארץ ישראל במחצית הראשונה של המאה ה-20
המדינה החופשית ולדק-פירמונט

המדינה החופשית ולדק-פירמונט (בגרמנית: Freistaat Waldeck-Pyrmont) הייתה מדינה ברפובליקת ויימאר, שסופחה בשנת 1929 למדינה החופשית פרוסיה.

==היסטוריה==
ב-13 בנובמבר 1918 התפטר פרידריך, נסיך ולדק ופירמונט מתפקידו, בעקבות המהפכה הגרמנית והתבוסה במלחמת העולם הראשונה. לאחר ביטול הנסיכות, הפכה המדינה למדינה חופשית.

ב-30 בנובמבר 1921, לאחר משאל-עם מקומי, נפרדו העיר ומחוז פירמונט והשתלבו בפרובינציית הנובר הפרוסית. שאר המדינה שולבה במדינה החופשית פרוסיה בשנת 1929, לאחר משאל עם נוסף, והפכה לחלק מפרובינציית הסן-נסאו. שטח זה הוא כיום חלק ממחוז ולדק-פרנקנברג בהסן.

==קישורים חיצוניים==
* [http://www.gonschior.de/weimar/Waldeck/index.htm המדינה החופשית ולדק-פירמונט] 

קטגוריה:גרמניה: מדינות לשעבר
ולדק-פירמונט
קטגוריה:מדינות וטריטוריות שהוקמו ב-1918
סופיה הקדושה המעונה

סופיה הקדושה המעונה (באנגלית: Saint Sophia the Martyr, מתה בשנת 137 לספירה) היא דמות נערצת בנצרות האורתודוקסית שמצוינת ב-17 בספטמבר.

סופיה נולדה באיטליה, והיו לה שלוש בנות: פידס (Fides - אמונה), ספס (Spes - תקווה) וקאריטאס (Caritas - צדקה) – על שם המידות הטובות שהוזכרו על ידי פאולוס באיגרת הראשונה אל הקורינתים, פרק י"ג.

מסופר כי הבנות מתו כקדושות מעונות במהלך שלטונו של אדריאנוס (117–138). השומרים לקחו את הבנות בזו אחר זו, מהמבוגרת לצעירה ביותר, והכו ועינו אותן למוות בניסיון להכריח את אמן, סופיה, לכפור באמונתה בנצרות. לאחר מכן, סופיה קברה את גופותיהן של בנותיה ונשארה לצד קבריהן במשך שלושה ימים, עד שמתה בעצמה.

על פי המסורת, בשנת 777 הועברו חלק מעצמותיהן לכנסיית טרופימוס הקדוש באלזס.

==קישורים חיצוניים==

* [http://www.pravenc.ru/text/150377.html מידע מאנציקלופדיה האורתודוקסית]

==הערות שוליים==

קטגוריה:נשים בעת העתיקה
קטגוריה:מרטירים
קטגוריה:קדושות נוצריות
קטגוריה:קדושים נוצרים
קטגוריה:נפטרים ב-138
אשר ניסן לוינזון

הרב אשר ניסן לוינזון (נפטר ה'תרל"ט, 1879) היה רב ליטאי. כיהן כרבה של בירז' במשך קרוב ל-40 שנה, נודע בעיקר בשל ספרו גן נעול שהיה אחד הניצנים הראשונים לדרך הלמדנות החדשה של ישיבות ליטא.

==ביוגרפיה==
נולד לרב יהודה ליב לוינזון רבה של מריאמפולה. הוא ואחיו משה שלמה, לימים רבה של פרצוב, למדו בצעירותם מפי אביהם. נישא לפרומה בתו של הרב שמעון מערקיל שפירא אב"ד בירז', גרושתו של הרב שמואל סלנט.

בשנת ה'תר"ב, 1842, התמנה כרבה של בירז' שבליטא, ונשא בתפקיד זה עד פטירתו.

בנו נחום נתן התפרסם בעולם התורני בתואר "העילוי מבירז'" והתהלכו אודותיו אגדות עממיות, גם רבי ישראל מסלנט בא לבקר את העילוי בביתו. פטירתו הפתאומית בשנת ה'תרכ"ג (1863), שברה את אביו. הוא הוציא לזכרו ספר הספדים ודרשות בשם "צפנת פענח" (וילנה תרל"ח), ואף הנציח את שם בנו בשם ספרו המפורסם "גן נעול", בראשי התיבות: גאון נחום נתן עלה ונתרומם למרום.

הוא לא התאושש מפטירת בנו, והכניס לעבודת הרבנות לצדו את רבי יוסף זונדל, מחבר "זיר יצחק". רב זה החליף אותו כרבה של העיר לאחר פטירתו.

למרות חולשתו, המשיך לנהל את ענייני הרוח הציבוריים בעיר, ואף כפה את סגירת החדר המתוקן בעיר.

הוא נפטר בשנת ה'תרל"ט (1879), אלמנתו עלייה לארץ ישראל ונפטרה בירושלים בשנת ה'תרנ"ד. היא נקברה בבית הקברות היהודי בהר הזיתים

==כתביו==
מלבד ספרו המפורסם "גן נעול" (וילנה תרל"ד) והספר "צפנת פענח" (וילנה תרל"ח), הדפיס גם את קובץ הדרשות שלו "לקוטי שושנים" (וילנה תרל"ה), ו"לקוטים מספרי אפיקי יהודה".

הספר "אפיקי יהודה" עצמו נותר בכתובים. בנוסף לו השאיר אחריו שאלות ותשובות בהלכה, וקובץ גדול של חידושי תורה.

==קישורים חיצוניים==
* 

==הערות שוליים==

קטגוריה:רבנים ליטאים
קטגוריה:מחברי ספרות תורנית
דניאל אודונהיו

דניאל "דן" ג'. אודונהיו (באנגלית: Daniel "Dan" J. O'Donohue) הוא קצין בדימוס בדרגת לוטננט גנרל בחיל הנחתים של ארצות הברית. בתפקידו האחרון כיהן כראש אגף פיתוח הכוח במטות המשולבים.

==ביוגרפיה==
אודונהיו סיים ב-1984 תואר ראשון בההיסטוריה ממכללת ויליאם ומרי והתגייס לחיל הנחתים של ארצות הברית. 

שימש מפקד מחלקה וקצין תכנון במטה חיל הנחתים. בשנים 1993–1995 פיקד על פלוגה בגדוד האשון של רגימנט הנחתים השני. לאחר מכן שימש קצין מבצעים ברגימנט הנחתים השמיני וקצין המבצעים של כוח המשימה שנשלח לליבריה לחילוץ האזרחים האמריקאיים בעקבות מלחמת האזרחים במדינה. שימש מדריך בבית הספר ללחימה אמפיבית של הנחתים, וקצין מבצעים של דיוויזיית הנחתים הראשונה. 

בשנים 2002–2004 פיקד על הגדוד השני ברגימנט הנחתים החמישי והשתתף עמו במלחמת עיראק. על פועלו עוטר ב-2003 בכוכב הארד עם אות V לאומץ לב. שימש סגן ראש ענף במחלקת ההגנה, וראש ענף לחימה קרקעית באגף התכנון של מפקדת חיל הנחתים. לאחר מכן שימש עוזר קצין האג"ם וראש המטה של דיוויזיית הנחתים הראשונה. בשנים 2009–2010 פיקד על רגימנט הנחתים הראשון. 

שימש ראש אגף פיתוח יכולות ותורות לחימה במפקדת חיל הנחתים וסגן לענייני ניהול הכוח באגף מבנה הכוח, משאבים והערכה של המטות המשולבים. בינואר 2013 מונה למפקד פיקוד הסייבר של חיל הנחתים. ב-2014 שימש סגן ראש מטה כוח הסיוע הביטחוני הבינלאומי באפגניסטן. 

בספטמבר 2015 מונה למפקד דיוויזיית הנחתים הראשונה. באוגוסט 2017 הועלה לדרגת לוטננט גנרל ומונה לראש אגף לוחמת המידע של חיל הנחתים, הראשון לכהן בתפקיד זה. ב-2018 מונה לראש אגף פיתוח הכוח במטות המשולבים הוא שירת בתפקיד עד פרישתו ב-2020.

לאחר הקריירה הצבאית מונה לסגן נשיא בחברת "Owl Cyber Defense".

אודונהיו בעל תואר שני בניהול ואסטרטגיית ביטחון לאומי בבית הספר של הצי ללימודים מתקדמים ובמכללת המלחמה הלאומית. הוא נשוי לקתלין והם הורים לשבעה.

==קישורים חיצוניים==

* [http://www.1stmardiv.marines.mil/Leaders/1st-Marine-Division-Leaders/Biography-View/Article/617084/major-general-odonohue/ ביוגרפיה] באתר חיל הנחתים
* [http://www.jcs.mil/Leadership/Article-View/Article/1615997/lt-gen-daniel-j-odonohue/ ביוגרפיה] באתר המטות המשולבים

==הערות שוליים==

קטגוריה:גנרלים בחיל הנחתים של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מפקדי דיוויזיית הנחתים הראשונה
קטגוריה:בוגרי מכללת ויליאם ומרי
קטגוריה:אנשי הכוחות המזוינים של ארצות הברית במלחמת אפגניסטן
דונג ננג 2

דוֹנג נֶנְג-2 (בסינית: 动能-2, תרגום: אנרגיה קינטית 2, באנגלית: Dong Neng-2) הוא טיל להשמדת לוויינים של צבא השחרור של העם, שפותח בתחילת שנות ה-2010. 

דונג ננג-2 נועד לשמש כמיירט במסלולי לוויינות גבוהים (High Earth Orbit) המסוגל לנטרל לוויינים על ידי פגיעה במהירות קינטית גבוהה.

== קישורים חיצוניים ==
* [http://www.defenseworld.net/news/17918/China_To_Test_Dong_Neng_3_Anti_Satellite_Missile#.WQsplhOGOig China To Test Dong Neng-3 Anti-Satellite Missile], באתר defense world, דצמבר 2016

== הערות שוליים ==

קטגוריה:הרפובליקה העממית של סין: אמצעי לחימה
קטגוריה:לוחמת חלל
קטגוריה:טילים סיניים
משה יואל גוריון

הרב משה יואל הכהן גוריון (לעיתים: גורין; ה'תקע"ט, 1819 - ~ה'תרנ"ח 1897) היה רבה של אניקשט שבליטא, מחבר ספר השו"ת "ראשי בשמים".

==ביוגרפיה==
נולד ליאכנה ולרב מאיר שלום גוריון רבה של קרליץ ותלמידו של רבי חיים מוולוז'ין. אחיו הרב אהרן שאול זליג הכהן גוריון-מאירוב היה רבה של דננבורג.

בשנות ה-40 של המאה ה-19 התמנה כרבה של אניקשט שבליטא וכיהן במשרתו זו במשך כחמישים שנה עד פטירתו.

==לקריאה נוספת==
* נתן צבי פרידמן, ערכו באוצר הרבנים, פריט 15446.
* נפתלי בן מנחם, ערכו בספר 'חכמי ליטא', ירושלים תשי"ט, עמ' 26

==קישורים חיצוניים==
* 
* 

==הערות שוליים==

קטגוריה:רבנים ליטאים
קטגוריה:מחברי ספרי שו"ת
רוסטך

רוֹסְטֶךְ (ברוסית: Ростех), לשעבר רוסטכנולוגיות (רוסית: Ростехнологии) היא תאגיד ממשלתי רוסי, שהוקם בשלהי 2007 כדי לקדם את הפיתוח, הייצור והייצוא של מוצרי היי-טק תעשייתיים לסקטור האזרחי והצבאי.<ref></ref><ref></ref>

התאגיד מאחד כ-700 גופים המהווים 14 חברות אחזקה: אחת עשרה חברות אחזקה הפועלות בתעשייה הצבאית ו-3 בתחום האזרחי. ארגוני רוסטק מספקים סחורה לכ-70 מדינות ברחבי העולם.

מנכ"ל החברה הוא סרגיי צ'מזוב, ומשרדי התאגיד הראשיים ממוקמים במוסקבה. רוסטך, כולל חברות הבת שלה, מעסיקה 475,000 עובדים.

ב-21 בדצמבר 2012 מיתגה את עצמה בשם חדש מרוסטכנולוגיות לרוסטך, וכן הציגה לוגו חדש, במהלך מיתוגי שעלותו 1.5 מיליון דולר. בעקבות הסכסוך האוקראיני-רוסי וסיפוח חצי האי קרים ב-2014 הטיל ממשל ברק אובמה סנקציות על התאגיד, וכן הוטלו סנקציות על ראש הארגון סרגיי צ'מזוב שממנו נשללה הוויזה ונכסיו באיחוד האירופי הוקפאו.

==חברות בת==
* תאגיד המטוסים המאוחד
* מסוקי רוסיה
* תאגיד המנועים המאוחד
* תאגיד ייצור המכשירים המאוחד
* טכנודינמיקה
*התאגיד לטכנולוגיות רדיו-אלקטרוניות<ref></ref>
* חברת "רוסאלקטרוניקה"
* תאגיד "רוסטך אוטו"
** קאמאז
** אווטוואז
* קונצרן קלשניקוב (עד 2013 מפעל "איז'מאש")
* טכמאש
* תאגיד מתחמי הייטק
* "רוסטך כימקומפוזיט"
* "סטנקופרום"
* תאגיד "אוטומטיקה"
* חברת סיבר
* החברה הלאומית לחיסונים ביולוגיים<ref></ref><ref></ref>
* חברת ההחזקות "שוואבה"
* נוביקומבנק
* חברת VSMPO-AVISMA
* "רוסטך משאבים גלובליים"
* מכון המחקר המדעי המרכזי טוצ'מאש
* רוסטך פיתוח עסקים
* רוסטך פרויקטים טכנולוגיים<ref></ref>
* מפעל הענבר של קלינינגרד
* מפעל דון לרכיבים אלקטרוניים

==קישורים חיצוניים==

* 

== הערות שוליים ==

*
קטגוריה:חברות אלקטרוניקה רוסיות
קטגוריה:חברות החזקות רוסיות
קטגוריה:רוסיה: צבא וביטחון
קטגוריה:תאגידים
קטגוריה:גופים רוסים שהוטלו עליהם סנקציות של מחלקת האוצר של ארצות הברית
ולדימיר גרנאט

ולדימיר ואסילייביץ' גרנאט (ברוסית: Влади́мир Васи́льевич Грана́т; נולד ב-22 במאי 1987 באולן-אודה שברוסיה) הוא כדורגלן רוסי המשחק בעמדת הבלם בנבחרת רוסיה.

==קריירת מועדונים==
גרנאט התחיל את צעדיו הראשונים בכדורגל בגיל 7 באקדמיה לוקומוטיב שבעיר מולדתו אולן-אודה. בשנת 2003 זומן לקבוצה "זבזדה אירקוטסק" ששיחקה בליגה השנייה, שם ולדימיר ערך 5 הופעות. בשנים 2005–2006 שיחק בקבוצת הנוער של דינמו מוסקבה (44 הופעות, 2 שערים). באוגוסט 2006 הושאל לסיביר נובוסיבירסק מהליגה הלאומית. ב-18 במרץ 2007 גרנאט ערך הופעת בכורה בליגת העל במדי דינמו. מהר מאוד הוא נהפך לשחקן הרכב קבוע בעמדת הבלם או המגן. ב-2013 אף נבחר לקפטן הקבוצה, אך באוקטובר 2014 הועבר לקבוצת הנוער. מאחר שזו הייתה שנתו האחרונה בחוזה, החלו להתעניין בו מספר מועדונים רוסים. ביום האחרון של חלון ההעברות החורפי גרנאט עבר בהשאלה לרוסטוב. כמה ימים לאחר מכן, מועדון הכדורגל ספרטק מוסקבה הודיע על מעברו של גרנאט כסוכן חופשי בתום העונה. ברוסטוב ולדימיר לא שיחק בשל פציעה. בספרטק החל גרנאט לשחק בהרכב הפותח, אך עם הזמן אבד את מקומו ואף הועבר לקבוצת המשנה שהופיעה בליגה הלאומית, שם ערך 12 הופעות והבקיע שער מול דינמו, קבוצתו לשעבר. ב-31 באוגוסט גראנט סיכם חוזה ל-3 שנים ברוסטוב.

ביוני 2017 חתם על חוזה בקבוצת רובין קאזאן עד יולי 2020.

==נבחרת לאומית==
בשנות נעוריו זומן לנבחרות רוסיה עד גיל 19 ו-21, כמו כן הוא שיחק במדי הנבחרת השנייה, שלא התקיימה זמן רב.

בקיץ 2012 גרנאט זומן ליורו וב-6 בספטמבר ערך הופעת בכורה במדי הנבחרת הבוגרת במשחק מוקדמות מונדיאל 2014 נגד לוקסמבורג, המשחק הסתיים 1:4 לטובת הרוסים.

ב-3 בספטמבר 2014 הבקיע את שערו הראשון בנבחרת בניצחון 0:4 על אזרבייג'ן.

==תארים==
;קבוצתיים
* דינמו מוסקבה
** מקום שלישי בליגת העל הרוסית: 2008
** גמר הגביע הרוסי: 2011/12
* רוסטוב
** מקום שני בליגת העל הרוסית: 2015/16
;אישיים
* הבלם המרכזי השלישי הטוב ביותר ברוסיה (2): 2011/12, 2013/14

==קישורים חיצוניים==

* [https://web.archive.org/web/20170924093322/http://eng.rfpl.org/players/Granat-Vladimir סטטיסטיקות ופרופיל] באתר התאחדות הכדורגל הרוסית 
* [http://www.fc-rostov.ru/command/players/280 דף השחקן] באתר הרשמי של רוסטוב 

קטגוריה:בלמי כדורגל רוסים
קטגוריה:כדורגלנים רוסים
קטגוריה:כדורגלני דינמו מוסקבה
קטגוריה:כדורגלני סיביר נובוסיבירסק
קטגוריה:כדורגלני רוסטוב
קטגוריה:כדורגלני ספרטק מוסקבה
קטגוריה:כדורגלני רובין קאזאן
קטגוריה:כדורגלני נבחרת רוסיה
קטגוריה:כדורגלני יורו 2012
קטגוריה:כדורגלני מונדיאל 2014
קטגוריה:כדורגלני מונדיאל 2018
קטגוריה:רוסים שנולדו ב-1987
ג'ון אקוולינו

ג'ון כריס "לאנג" אקוולינו (באנגלית: John Chris "Lung" Aquilino) הוא קצין בדימוס בדרגת אדמירל בצי ארצות הברית. בתפקידו האחרון שירת כמפקד פיקוד האינדו-פסיפי של ארצות הברית.

==ביוגרפיה==
אקוולינו נולד בהנטינגטון שבמדינת ניו יורק. ב-1984 סיים תואר ראשון בפיזיקה מהאקדמיה הימית של ארצות הברית והתגייס לצי. 

ב-1986 סיים קורס טיס ובהמשך שירותו סיים קורס טיסה קרבית בבית הספר לטיסה קרבית של הצי ("טופ גאן"). שירת כטייס F-14 טומקט ו-F/A-18 הורנט בטייסת הקרב 142 ובטייסת הקרב 41 ופיקד על טייסת הקרב 11. במהלך שירותו השתתף במבצע אכיפת האזור אסור לטיסה בבוסניה והרצגובינה, באכיפת האזור האסור לטיסה בעיראק ובמלחמת עיראק.

באוגוסט 2007 מונה למפקד כנף 2 תפקיד בו שירת עד אוקטובר 2008, בתקופת פיקודו הוצבה הכנף על נושאת המטוסים "אברהם לינקולן" והשתתפה במלחמת אפגניסטן ובמלחמת עיראק. 

תפקידיו ביבשה כללו מדריך טיסה על מטוסי A-4 סקייהוק, F-5, ו-F-16N בטייסת האימונים 43. שימש קצין המבצעים של בית הספר לטיסה קרבית מתקדמת של הצי האטלנטי. שימש עוזר לסגן ראש המבצעים הימיים, ראש מחלקת כוננות ואימונים במפקדת הכוחות האווירים של הצי האטלנטי ועוזרו של מפקד פיקוד כוחות הצי. 

לאחר שקודם לדרגת אדמירל משנה, שימש ראש אגף אסטרטגיה ומדיניות בפיקוד הכוחות המשותפים ולאחר מכן סגן ראש אגף מבצעים במטות המשולבים. במרץ 2013 מונה למפקד כוח התקיפה 2 על נושאת המטוסים "ג'ורג' ה. וו. בוש", בתקופת פיקודו היה אמון על הכנת הכוח לקראת הצבתו בגזרת אחריות הצי השישי והצי החמישי. במרץ 2014 מונה לראש המבצעים הימיים של כוחות צי האוקיינוס השקט.

באוגוסט 2015 מונה לראש אגף מבצעים, תוכניות ואסטרטגיה במטה הצי. בספטמבר 2017 מונה למפקד כוחות הצי בפיקוד מרכז של ארצות הברית וכמפקד הצי החמישי במקום קווין דוניגן. 

במאי 2018 הועלה לדרגת אדמירל ומונה למפקד צי האוקיינוס השקט של ארצות הברית. בשנת 2021 במקומו מונה סמואל פאפרו ובאפריל 2021 אקוולינו מונה למפקד פיקוד האינדו-פסיפי של ארצות הברית ומילא תפקיד זה עד מאי 2024.

במהלך שירותו צבר למעלה מ-5,100 שעות טיסה וביצע למעלה מ-1,150 נחיתות על נושאות מטוסים. הוא בוגר המכללה למטה של הכוחות המזוינים ובוגר תוכנית הבכירים לביטחון לאומי ובינלאומי באוניברסיטת הרווארד.

==קישורים חיצוניים==

* [https://www.navy.mil/Leadership/Biographies/BioDisplay/Article/2236089/admiral-john-aquilino/ ביוגרפיה] באתר הצי

==הערות שוליים==

קטגוריה:אדמירלים בצי ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית האוויר
קטגוריה:טייסי צי ארצות הברית
קטגוריה:מעוטרי כוכב הארד
קטגוריה:מעוטרי מדליית השירות המצוין של הצי
קטגוריה:מפקדי הצי החמישי של ארצות הברית
קטגוריה:מפקדי צי האוקיינוס השקט של ארצות הברית
קטגוריה:מפקדי פיקוד האינדו-פסיפי של ארצות הברית
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1962
הדוכסות הגדולה של ברג

הדוכסות הגדולה של ברג (גרמנית: Großherzogtum Berg) הייתה מדינת חסות של צרפת בתחומי הקונפדרציה של הריין, ששכנה בין ממלכת וסטפאליה לאימפריה הצרפתית הראשונה.

==היסטוריה==
בשנת 1794 כבשו הצרפתים את דוכסות ייליך, שהייתה באוניה פרסונלית עם דוכסות ברג תחת בית ויטלסבאך מרוזנות פפאלץ-נויבורג החל משנת 1614. בשנת 1803 העניק מקסימיליאן הרביעי יוזף, הנסיך הבוחר מבוואריה את הניהול בדוכסות ברג לדודנו וילהלם, דוכס בבוואריה, והפריד אותה משאר שטחיו בבוואריה ובפפאלץ.

בשנת 1806 פורקה האימפריה הרומית הקדושה, ומקסימיליאן שהפך בינתיים למלך בוואריה מסר את דוכסות ברג לנפוליאון, בתמורה לקבלת נסיכות אנסבך. ב-15 במרץ אותה שנה מסר נפוליאון את השליטה בדוכסות לגיסו ז'ואקים מירא, וצירף לו את דוכסות קלווה ממזרח לריין. ב-12 ביולי 1806 הצטרף מירא לקונפדרציה של הריין, ובתמורה קיבל את התואר דוכס גדול. בהמשך צורפו לדוכסות שטחי רוזנות מארק, בישופות מינסטר, העיר הקיסרית דורטמונד ושטחים רבים מריינלנד-וסטפאליה.

בשנת 1808 הוכתר מירא למלך נאפולי, ודוכסות ברג נשלטה על ידי נפוליאון באוניה פרסונלית. בשנת 1809 מינה נפוליאון את אחיינו הפעוט, הנסיך נפוליאון לואי בונפרטה, בנו של לואי בונפרטה, מלך הולנד, לדוכס הגדול של ברג, ופקידים צרפתיים תחת פייר לואי רודרר ניהלו את השטח בשמו.

הירידה הכלכלית בעקבות המערכת הקונטיננטלית הכושלת של נפוליאון, הובילה לסדרה של הפגנות ומרידות. לאחר תבוסת נפוליאון בקרב לייפציג בשנת 1813 פורקה הדוכסות והשטחים עברו לידי פרוסיה. בקונגרס וינה בשנת 1815 שולבו שטחי ברג בפרובינציית ייליך-קלווה-ברג, בעוד שטחי רוזנות מארק ומינסטר שולבו בפרובינציית וסטפאליה.

==קישורים חיצוניים==

קטגוריה:מדינות לשעבר בתחומי גרמניה
קטגוריה:מדינות הקונפדרציה של הריין
קטגוריה:דוכסויות גרמניות
קטגוריה:מדינות שנוצרו בידי נפוליאון
אברהם טל (שופט)

אברהם טל (נולד ב-1949) הוא משפטן ישראלי שכיהן עד שנת 2019 כנשיא בית המשפט המחוזי מרכז השוכן בלוד.

== ביוגרפיה ==
אברהם טל נולד בשנת 1949 בישראל. ב-1967 סיים טל את לימודיו התיכוניים בבית ספר תיכון "אהל שם" ברמת גן. בין השנים 1974–1976 עבד כאזרח עובד צה"ל. ב-1975 סיים את לימודיו הגבוהים במשפטים בפקולטה למשפטים שבאוניברסיטת תל אביב.

בשנים 1974–1976 התמחה בבית המשפט המחוזי בתל אביב-יפו ובפרקליטות מחוז תל אביב. בשנת 1976 הוסמך טל כעורך דין. בשנים 1990-1976 עבד כפרקליט בפרקליטות מחוז תל אביב (פלילי). בשנת 1979 סיים לימודי מוסמך אוניברסיטה במשפטים באוניברסיטת תל אביב.

בחודש יולי 1990 מונה לכהונת שופט בית משפט השלום ברמלה. בינואר 1994 מונה לסגן נשיא בית משפט השלום בתל אביב. בספטמבר 2000 מונה לכהונת שופט בבית המשפט המחוזי בתל אביב-יפו. בינואר 2008 מונה לכהונת סגן נשיא בית המשפט המחוזי מרכז. באפריל 2014 מונה לנשיא בית המשפט המחוזי מרכז בלוד כמחליפה של הילה גרסטל, שעזבה את תפקידה כשופטת לאחר שנבחרה לנציבת הביקורת על הפרקליטות.

ב-2 ביוני 2019 פרש לגמלאות.

בנובמבר 2020 מונה לשופט עמית בבית המשפט המחוזי מרכז.

==קישורים חיצוניים==
* 

== הערות שוליים ==

קטגוריה:בוגרי בית הספר אהל שם

קטגוריה:עורכי דין ישראלים
קטגוריה:שופטי בית המשפט המחוזי בתל אביב
קטגוריה:נשיאי בית המשפט המחוזי מרכז
קטגוריה:בוגרי אוניברסיטת תל אביב: משפטים
קטגוריה:ישראלים שנולדו ב-1949
משה גיסין

משה גיסין (1861 – 15 בנובמבר 1946) היה מראשי היישוב בפתח תקווה ובהרצליה. איש ציבור ופרדסן. בפתח תקווה הקים את הקולנוע הראשון. שימש כיו"ר ועד המושבה פתח תקווה למשך חצי שנה. כן שימש כיו"ר ועד החקלאי של המושבה פתח תקווה. ממייסדי הרצליה.

== קורות חייו ==
משה גיסין נולד בביחוב-ישן, פלך מוהילב, בשנת 1861 (תרכ"א), לאפרים ולרחל-לאה גיסין לבית הרב זאב קרוטקין. אח לאלישבע גיסין אפרתי. קיבל חינוך מסורתי, עברי לאומי וכללי. השתתף בפעילות תנועת "חיבת ציון" במולדתו, שבית אביו היה מרכזה בעיר זו.

בשנת 1891 (תרנ"א) עלה לארץ יחד עם אחיו הצעיר שלמה זלמן כחלוצי המשפחה. חמישה נפוליונים שנשארו להם מהוצאות הנסיעה שלחו מיד חזרה להורים, על-מנת שיוכרחו להתפרנס מיגיע עבודתם הם, ויעברו את חוויית קשיי החלוציות. עבדו בתחילה כפועלים שכירים בכרמי רחובות וראשון לציון.

אחר-כך עברו לפתח תקווה, שם קנה בכספי אביו שטח אדמה לנכסי המשפחה וניהל משק, בו עבדו כפועלים מתלמדים רבים ממנהיגי תנועת ההסתדרות. הוא הקים בפתח תקווה (ברחוב ז'בוטינסקי פינת רחוב קרול) בית מלון שנקרא מלון ירקון ונודע אף בשם "הוטל גיסין".<ref>http://www.jpress.nli.org.il/Olive/APA/NLI_heb/SharedView.Article.aspx?href=HARETZ%2F1919%2F07%2F04&id=Ad00105&sk=C104FD73</ref>
המבנה לא קיים עוד.

בפתח תקווה היה פעיל בחיי הציבור. לאחר תקופת זמן החל לשמש כראש ועד המושבה, אך לאחר חצי שנה עזב את תפקידו, ואת תפקידו תפס אחיו שלמה זלמן. גם לאחר התפטרותו המשיך להיות פעיל בענייני המושבה, ובמשך שנים רבות היה לחבר ועד המושבה. שימש במושבה כיו"ר ועד החקלאי.

לאחר מלחמת העולם הראשונה היה חבר הוועד הזמני ליהודי ארץ ישראל, והשתתף בוועדת ההכנה לכינוס אספת הנבחרים הראשונה.

בביתו בפתח תקווה התאכסנו ראשי "חובבי ציון", הציונות, פקידות הברון ויק"א, בבקרם בארץ ישראל לחקירת התנאים הפיזיים לכלכלה ולתנופה, להקמת היישוב היהודי בארץ. עצותיהם והסברותיהם של משפחת גיסין סייעו רבות לבירור הנתונים ולהכנת ההצעות לתיקונים.
בפתח תקווה היה ממייסדי חברת "פרדס", חברה שעסקה בפיתוח החקלאות.

אחר-כך עבר לגור בקיבוץ עין חרוד, שהיה אז בראשיתו, והעניק להם וליתר מתנחלי העמק מניסיונו האישי כחקלאי.

בשנת 1924 (תרפ"ד) השתתף בייסוד המושבה הרצליה, בשיתוף "קהילת ציון אמריקאית", עם בני המושבות ילידי הארץ שהתארגנו בהסתדרות "בני בנימין". הוא הצטרף אליהם, על אף שעבר את גיל השישים, בנה בית, נטע פרדס, ועבד בו בגופו. בהרצליה התגורר עוד משך למעלה מעשרים שנה.

נפטר בתל אביב ב-15 בנובמבר 1946 (כ"א בחשוון תש"ז) והובא לקבורה בפתח תקווה.

על שמו נקרא רחוב בהרצליה. כן נקבעה מלגה על שמו באוניברסיטה.

== משפחתו ==
משה גיסין נמנה עם משפחת גיסין, אשר רבים מבניה עסקו בבניין הארץ. התחתן עם אסתר (לבית הורביץ). בנו הוא אבשלום גיסין, שנהרג בעת שהגן על העיר פתח תקווה בעת הפרעות ביום כ"ז בניסן תרפ"א.

==קישורים חיצוניים==
* [https://web.archive.org/web/20140907095425/http://www.rishonim.org.il/petach%2Dtikva/Info/founder_show.aspx?id=128 משה גיסין ז"ל]
* 

==הערות שוליים==

קטגוריה:משפחת גיסין
קטגוריה:הרצליה: אישים
קטגוריה:פתח תקווה: אישים
קטגוריה:ראשי ועד המושבה פתח תקווה
קטגוריה:ארץ-ישראלים שנולדו ב-1861 
קטגוריה:ארץ-ישראלים שנפטרו ב-1946
קטגוריה:אישים הקבורים בבית הקברות סגולה
אלכסנדר סולץ

אלכסנדר סולץ (ספטמבר 1900, כ"א באלול ה'תר"ס - 14 בדצמבר 1945, י' בטבת ה'תש"ו) היה משומרי פתח תקווה וממגיני הרצליה. ראש השומרים בהרצליה.

== קורות חייו ==
נולד בפתח תקווה, בשנת 1900 (כ"א באלול תר"ס), למאיר ולאיידלה (לבית גיסין). אח של אפרים סולץ. למד בבית הספר של המושבה פתח תקווה.

משנת 1915 החל להיות פעיל בהגנה על העיר – בביטחון אנשיה ורכושה, על בתיהם ועל פרדסיהם. ביום ההתקפה על פתח תקווה, בכ"ז בניסן תרפ"א היה מטובי הלוחמים בחזית ההגנה.

התחתן עם מרים (לבית סוואטיצקי).

כשנוסדה המושבה הרצליה בשנת 1924, הוקצבו חלקים ממנה להתנחלות ילידי ארץ ישראל המאוגדים בארגון "בני בנימין", בתור יליד ישראל וחבר הצטרף אליהם, והיה מהראשונים שבנה את ביתו. הייתה לו גם חלקת אדמה עם משק, אך עקב עיסוקו בשמירה לא ניהל את המשק.

גם בהרצליה המשיך להשתמש ביכולותיו בשמירה ובהגנה. יחסיו הטובים עם הערבים אותם רכש, סייעו הרבה לחיזוק השמירה.

הרחיב את גבולות הרצליה. כשפרצו מהומות 1936 רץ לבדו אל השכנים הערבים, על אף הסכנה, והצליח לרסנם.

כשנוסדה משטרת היישובים האזורית נתמנה לראש הנוטרים בהרצליה, ופעל רבות למען הביטחון. התמסר למען שירותו זה.

נפטר בזכרון יעקב, ביום 14 בדצמבר 1945 (י' בטבת תש"ו), והובא לקבורה בהרצליה.

לזכרו נקרא רחוב סולץ בהרצליה.

== קישורים חיצוניים ==
* 

קטגוריה:הרצליה: אישים
קטגוריה:משפחת גיסין
קטגוריה:אנשי היישוב ילידי הארץ
קטגוריה:אישים הקבורים בבית הקברות הישן בהרצליה
קטגוריה:ארץ-ישראלים שנולדו ב-1900
קטגוריה:ארץ-ישראלים שנפטרו ב-1945
אפרים סולץ

אפרים סולץ (י"א באלול תרס"ד, אוגוסט 1904 - י"ד בחשוון תשנ"ד, אוקטובר 1993) היה מפעילי הסתדרות בני בנימין. ממקימי המושבה הרצליה ומחברי ועד המושבה הרצליה.

==קורות חייו ==
אפרים סולץ נולד בפתח תקווה, ביום י"א באלול תרס"ד (1904), למאיר (מראשוני מתיישבי פתח תקווה), ולאיידלה בת אפרים גיסין (ראש משפחת גיסין בישראל). אח של אלכסנדר סולץ.

למד בבית הספר העממי בפתח תקווה ובבית הספר התיכוני למסחר בתל אביב וגמר במחזורו הראשון.

נשא לאשה את רחל בת שלמה שדרוביצקי מפתח תקווה, ולזוג נולדו בת ובן.

היה חבר במשמרת הצעירה של הסתדרות "בני בנימין". ממייסדי המושבה הרצליה. היה חבר המועצה המקומית, חבר ועד החקלאי, הלוואה וחסכון ומפעל המים. פעיל בארגון השמירה והביטחון במקום.

== קישורים חיצוניים ==
* 

==הערות שוליים==

קטגוריה:משפחת גיסין
קטגוריה:חברי מועצת העיר הרצליה
קטגוריה:אנשי היישוב ילידי הארץ
קטגוריה:בוגרי גימנסיה גאולה
קטגוריה:אישים הקבורים בבית הקברות הישן בהרצליה
קטגוריה:ישראלים שנולדו ב-1904
קטגוריה:ישראלים שנפטרו ב-1993
הלנה, נסיכת ולדק ופירמונט

הלנה, נסיכת ולדק ופירמונט (; 17 בפברואר 1861 – 1 בספטמבר 1922), הייתה אשתו של לאופולד, דוכס אולבני.

== ביוגרפיה ==
הלנה נולדה ב-17 בפברואר 1861 בארולזן לגאורג ויקטור, נסיך ולדק ופירמונט והלנה, נסיכת נסאו, בתם של וילהלם, דוכס נסאו ופאולינה, נסיכת וירטמברג, והייתה אחותם של פרידריך, נסיך ולדק ופירמונט ואמה, נסיכת ולדק ופירמונט.

בנובמבר 1881 התארסה הלנה עם לאופולד, דוכס אולבני, בנה של ויקטוריה, מלכת הממלכה המאוחדת, וב-27 באפריל 1882 התחתנו השניים בקפלת ג'ורג' הקדוש בטירת וינדזור. לאחר חתונתם גרו השניים בבית קלרמונט, והיו להם חיי נישואים מאושרים. אולם ב-28 במרץ 1884 מת לאופולד בקאן, צרפת, כתוצאה ממחלת ההמופיליה שהייתה לו, וזאת בזמן שהלנה הייתה בהריון של ילדם השני - צ'ארלס אדוארד.

לאחר מותו של לאופולד הקדישה הלנה את חייה לארגוני צדקה, ואף הקימה את תיאטרון אולבני ואת קרן דטפורד. בתקופת מלחמת העולם הראשונה הייתה הלנה פעילה בבתי חולים ובסיוע לנזקקים, יחד עם גיסתה ביאטריס, נסיכת הממלכה המאוחדת ואחייניתה מריה לואיזה, נסיכת שלזוויג-הולשטיין.

בשנת 1899 התאבד אחיינה אלפרד, יורש העצר לדוכסות סקסה-קובורג-גותה, ובנה צ'ארלס אדוארד נבחר לרשת את דוכסות סקסוניה-קובורג-גותה לאחר מות אלפרד, דוכס אדינבורו וסקסוניה-קובורג-גותה. צ'ארלס אדוארד נסע לגרמניה, שם דאג וילהלם השני, קיסר גרמניה לחינוכו, ובשנת 1900 הוכתר כדוכס סקסוניה-קובורג-גותה. בשנת 1901 עלתה הצעה שהלנה תתחתן עם ארצ'יבולד פרימרוז, רוזן רוזברי החמישי, אולם ההצעה לא יצאה לבסוף אל הפועל.

ב-1 בספטמבר 1922 מתה הלנה בטירול, אוסטריה, בזמן שביקרה אצל בנה קרל אדוארד, דוכס סקסוניה-קובורג-גותה, כתוצאה מהתקף לב.

==משפחתה==
ב-27 באפריל 1882 התחתנה הלנה עם לאופולד, דוכס אולבני, בנה של ויקטוריה, מלכת הממלכה המאוחדת, ממנו נולדו לה שני ילדים:
* הנסיכה אליס, רוזנת אתלון (1883-1981) - נישאה לאלכסנדר קיימברידג', רוזן אתלון הראשון, אחיה הצעיר של מרי מטק, רעייתו של ג'ורג' החמישי.
* קרל אדוארד, דוכס סקסוניה-קובורג-גותה (1884-1954) - ירש את דודו אלפרד, דוכס סקסוניה-קובורג-גותה כדוכס סקסוניה-קובורג-גותה האחרון.

==אילן יוחסין==

== קישורים חיצוניים ==

* 

==הערות שוליים==

קטגוריה:נסיכות גרמניות
קטגוריה:ילידות 1861
קטגוריה:נפטרות ב-1922
פרידריך, נסיך ולדק ופירמונט

פרידריך, נסיך ולדק ופירמונט (; 20 בינואר 1865 – 26 במאי 1946), היה נסיך ולדק ופירמונט בין השנים 1893–1918.

== ביוגרפיה ==
פרידריך נולד ב-20 בינואר 1865 בארולזן לגאורג ויקטור, נסיך ולדק ופירמונט והלנה, נסיכת נסאו, בתם של וילהלם, דוכס נסאו ופאולינה, נסיכת וירטמברג, והיה אחיהם של אמה, נסיכת ולדק ופירמונט והלנה, נסיכת ולדק ופירמונט. בצעירותו למד פרידריך באוניברסיטת גטינגן ובאוניברסיטת לייפציג, ובשנת 1884 התגייס לצבא הקיסרות הגרמנית.

בשנת 1893 מת אביו גאורג ויקטור, נסיך ולדק ופירמונט, ופרידריך עלה לשלטון במקומו. ב-9 באוגוסט 1895 התחתן פרידריך עם בטילדיס, נסיכת שאומבורג-ליפה, בתם של וילהלם, נסיך שאומבורג-ליפה ובטילדיס, נסיכת אנהלט-דסאו, ממנה נולדו לו 4 ילדים. במהלך מלחמת העולם הראשונה לחם פרידריך בחזית, והשתתף בלחימה כגנרל חיל הפרשים.

ב-13 בנובמבר 1918 התפטר פרידריך מתפקידו, בעקבות המהפכה הגרמנית והתבוסה במלחמת העולם הראשונה. בשנת 1920 קיבל פרידריך את טירת ארולזן, שם התגורר עד מותו ב-26 במאי 1946.

==משפחתו==
ב-9 באוגוסט 1895 התחתן פרידריך עם בטילדיס, נסיכת שאומבורג-ליפה, בתם של וילהלם, נסיך שאומבורג-ליפה ובטילדיס, נסיכת אנהלט-דסאו, ממנה נולדו לו 4 ילדים:
* יוזיאס, נסיך הכתר של ולדק ופירמונט (1896–1967)
* מקס, נסיך ולדק ופירמונט (1898–1981)
* הלנה, נסיכת ולדק ופירמונט (1899–1948), התחתנה עם ניקולאוס, נסיך הכתר של אולדנבורג
* גאורג וילהלם, נסיך ולדק ופירמונט (1902–1971)

==אילן יוחסין==

== קישורים חיצוניים ==

* [http://www.waldecker-muenzen.de/regent_detail.php?rnr=35&menu פרידריך, נסיך ולדק ופירמונט] 

==הערות שוליים==

{| class="wikitable" align="center" style="margin:auto;"
|-
| colspan="3" align="center"| פרידריך, נסיך ולדק ופירמונט בית ולדק ופירמונט נולד:20 בינואר 1865 מת:26 במאי 1946
|-
| rowspan="1" align="center"| גאורג ויקטור
| rowspan="1" align="center"| נסיכות ולדק ופירמונט 1893–1918
| rowspan="1" align="center"| הנסיכות בוטלה
|}

קטגוריה:נסיכים גרמנים
קטגוריה:בוגרי אוניברסיטת לייפציג
קטגוריה:בוגרי אוניברסיטת גטינגן

קטגוריה:גרמנים שנולדו ב-1865
קטגוריה:גרמנים שנפטרו ב-1946
אוליבר נורווד

אוליבר נורווד (באנגלית: Oliver Norwood; נולד ב-12 באפריל 1991) הוא כדורגלן צפון אירי המשחק בשפילד יונייטד. בשנים 2010–2018 שיחק גם נבחרת צפון אירלנד.

==קריירת מועדונים==
נורווד החל את הקריירה שלו בקבוצת הילדים של מנצ'סטר יונייטד. ב-16 בספטמבר 2010 הוא הושאל לקרלייל יונייטד לחודש אחד. יומיים לאחר מכן ערך את הופעת הבכורה שלו בקריירה בתיקו 0-0 מול ברייטון אנד הוב אלביון.

ב-24 באוגוסט 2011 הושאל לסקאנת'ורפ יונייטד לחצי שנה. ב-25 באוגוסט 2011 ערך את הופעת הבכורה שלו בסקאנת'ורפ במסגרת הסיבוב השני של גביע הליגה האנגלי מול ניוקאסל יונייטד. ב-25 באוקטובר 2011 הבקיע את שער הבכורה שלו בתיקו 2-2 מול האדרספילד טאון.

בינואר הושאל לקובנטרי סיטי. ב-4 בפברואר 2012 ערך את הופעת הבכורה שלו בקובנטרי בהפסד 2–3 לאיפסוויץ' טאון. ב-21 במרץ 2012 הבקיע את שער הבכורה שלו במועדון בתיקו 2-2 מול קארדיף סיטי בדקה ה-95 של המשחק. שלושה ימים לאחר מכן הבקיע שער נוסף בניצחון 0–2 על פורטסמות'.

בסיום עונת הוא סירב להצעה של יונייטד להאריך את חוזהו, על מנת לחתום בקבוצה בה יוכל לקבל יותר דקות משחק. ב-29 ביוני 2012 חתם בהאדרספילד טאון לשלוש שנים תמורת 505 אלף אירו. ב-17 באוגוסט ערך את הופעת הבכורה שלו בהרדספילד בניצחון 0–1 על קארדיף סיטי.

בקיץ חתם ברדינג. ב-23 באוגוסט 2014 ערך את הופעת הבכורה שלו ברדינג בהפסד 0–4 לנוטינגהאם פורסט.

ב-3 באוגוסט 2016 חתם בברייטון אנד הוב אלביון לשלוש שנים. ב-16 באוגוסט 2016 ערך את הופעת הבכורה שלו בקבוצה בניצחון 0–3 על רוטרהאם יונייטד. בסיום העונה העפילה ברייטון לפרמייר ליג לאחרי 34 שנים בליגות הנמוכות.

ב-25 ביולי 2017 הושאל לפולהאם. ב-5 באוגוסט ערך את הופעתו הבכורה בתיקו 1-1 מול נוריץ' סיטי.

ב-13 באוגוסט 2018 הושאל לשפילד יונייטד, וב-1 בינואר 2019 חתם על חוזה קבוע בקבוצה.

==קריירה בינלאומית==
עד גיל 17 היה נורווד חלק מסגל נבחרות הנוער של אנגליה. בגיל 19 החליט לנצל את מוצאו הצפון אירי ולייצג את צפון אירלנד.

ב-11 באוגוסט 2010 ערך את הופעת הבכורה שלו בנבחרת בהפסד 0–2 ל. הוא השתתף עם הנבחרת ביורו 2016.

==קישורים חיצוניים==

קטגוריה:כדורגלנים צפון אירים
קטגוריה:קשרי כדורגל צפון אירים
קטגוריה:כדורגלני קרלייל יונייטד
קטגוריה:כדורגלני סקאנת'ורפ יונייטד
קטגוריה:כדורגלני קובנטרי סיטי
קטגוריה:כדורגלני האדרספילד טאון
קטגוריה:כדורגלני רדינג
קטגוריה:כדורגלני ברייטון אנד הוב אלביון
קטגוריה:כדורגלני פולהאם
קטגוריה:כדורגלני שפילד יונייטד
קטגוריה:כדורגלני נבחרת צפון אירלנד
קטגוריה:כדורגלני יורו 2016
קטגוריה:בריטים שנולדו ב-1991
רז מאיר

רז מאיר (נולד ב-30 בנובמבר 1996) הוא כדורגלן ישראלי המשחק בעמדת המגן הימני והקשר במכבי נתניה.

==קריירת מועדונים==
מאיר התחיל לשחק כדורגל במחלקת הנוער של הפועל ראשון לציון, וב-25 באוקטובר 2013 ערך את הופעת הבכורה שלו בקבוצה הבוגרת של המועדון, כשפתח בהרכב בהפסד 0–3 להפועל קטמון ירושלים. בינואר הצטרף למחלקת הנוער של מכבי חיפה. בסיום העונה זכה עם קבוצת הנוער בדאבל, ובנוסף הבקיע את השער השלישי בגמר גביע המדינה לנוער בניצחון 4–0 נגד הפועל חיפה באצטדיון קריית אליעזר. ב-17 במאי 2014 ערך את הופעת הבכורה שלו בליגת העל, כשנכנס כמחליף בתיקו 1-1 נגד הפועל באר שבע במחזור האחרון של עונת 2013/2014, ובעונה שלאחר מכן המשיך לשחק בקבוצת הנוער.

בקיץ הושאל לבני יהודה תל אביב. ב-8 באוגוסט 2015 ערך את הופעת הבכורה שלו בקבוצה, כאשר נכנס כמחליף וכבש את השער השני בניצחון 2–0 על הפועל תל אביב במסגרת גביע הטוטו. בשמינית גמר גביע המדינה כבש את שער הניצחון מול מ.ס. אשדוד, ובליגה ערך 21 הופעות עד תום עונת 2015/2016.

ב-19 ביולי 2016 הושאל להפועל אשקלון, ושם הוסט לעמדת המגן הימני על ידי המאמן יובל נעים. הוא ערך 26 הופעות בעונת 2016/2017 וכבש שער אחד בניצחון 2–0 על הפועל רעננה, וסייע לקבוצה להישאר בליגת העל.

לקראת עונת 2017/2018 חזר לסגל מכבי חיפה, ועד תום העונה ערך 16 הופעות בליגה. תחת המאמן מרקו בלבול, אשר מונה למאמן הקבוצה בדצמבר 2018, זכה לדקות משחק רבות יותר, ובחלק מהן תופקד דווקא כמגן שמאלי.

בעונת 2020/21 רשם 27 הופעות שבהן כבש שער אחד. בסיום העונה זכתה חיפה באליפות המדינה לראשונה מזה עשור, והיה זה התואר הראשון של מאיר בקריירה.

לקראת עונת 2021/22 האריך את חוזהו במכבי חיפה עד 2024. בעונת 2021/22 רשם 40 הופעות בכל המסגרות, 19 מתוכן הן הופעות בליגה. במהלך העונה, זכתה מכבי חיפה באלוף האלופים, גביע הטוטו ובסיום העונה באליפות שנייה ברציפות. כמו כן, במהלך העונה סבל מפציעה במפרק האגן ועבר ניתוח, בעקבות זאת הוא סיים את העונה מוקדם ולא שותף במשחקי הפלייאוף העליון.

בעונת 2022/23 רשם 15 הופעות, שבהן בישל שער אחד. בסיום העונה זכתה קבוצתו באליפות שלישית ברציפות.

ב-27 ביוני 2023 חתם בוואלבייק מליגת העל ההולנדית. הוא ערך הופעת בכורה ב-12 באוגוסט בהפסד 1–3 להירנפיין. ב-19 בינואר 2024 חזר לישראל וחתם בהפועל תל אביב. וירד ליגה

ב-8 ביולי 2024 חתם לעונה במכבי נתניה.

== נבחרות ישראל ==
מאיר שיחק מאז נבחרות הנערים עד גיל 17, בנבחרות הנוער, ובנבחרת הצעירה של ישראל עד גיל 21.

== תארים ==
; מכבי חיפה
* אליפות: 2020/2021, 2021/2022, 2022/2023
* אלוף האלופים: 2021
* גביע הטוטו: 2021/2022

==קישורים חיצוניים==

* [https://mhaifafc.com/playerPage?h=1&PlayerId=14279 עמוד השחקן], באתר הרשמי של מכבי חיפה
* 

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:קשרי כדורגל ישראלים
קטגוריה:ראשון לציון: כדורגלנים
קטגוריה:כדורגלני הפועל ראשון לציון
קטגוריה:כדורגלני מכבי חיפה
קטגוריה:כדורגלני בני יהודה תל אביב
קטגוריה:כדורגלני הפועל אשקלון
קטגוריה:כדורגלני ואלבייק
קטגוריה:כדורגלני הפועל תל אביב
קטגוריה:כדורגלני מכבי נתניה
קטגוריה:כדורגלנים ישראלים בהולנד
קטגוריה:בוגרי תיכון מקיף ח' (ראשון לציון)
קטגוריה:ישראלים שנולדו ב-1996
מארק אוניל

מארק ג'. אוניל (באנגלית: Mark J. O’Neil) הוא קצין בדימוס בדרגת מייג'ור גנרל. שירת כמפקד כוחות צבא ארצות הברית באלסקה וכסגן מפקד פיקוד אלסקה, וכמפקד כוח דלתא.

==ביוגרפיה==

אוניל גדל במדוסה שבמחוז אולבני בניו יורק, בנם של דונלד ושירלי. הוא למד בפנימייה הקתולית לנערים לה סאל והיה שחקן מצטיין בנבחרת הפוטבול של בית הספר. ב-1986 סיים תואר ראשון בחינוך גופני מאוניברסיטת נורוויץ' בורמונט, אחת מהמכללות הצבאיות הוותיקות בארצות הברית. 

התגייס לצבא ארצות הברית ושירת כמפקד מחלקה רובאית, סגן מפקד פלוגה ומפקד מחלקת סיור בגדוד הראשון של רגימנט הפרשים החמישי בדיוויזיית הפרשים הראשונה. לאחר מכן שימש קצין לוגיסטיקה גדודי ומפקד פלוגה רובאית בגדוד הראשון של רגימנט החי"ר ה-27 בדיוויזיית החי"ר ה-25 המוצבת בהוואי. באפריל 1994 הצטרף לכוחות המיוחדים ושירת כקצין אימונים, מפקד פלוגה רובאית וקצין תכנון בפלוגת המפקדה בגדוד השלישי של רגימנט הריינג'רס ה-75. 

ב-1998 עבר לשרת בכוח דלתא, שימש קצין מבצעים, מפקד פלגה, מפקדת פלוגת ההכשרות ומפקד פלוגת תקיפה B. הוא שירת כקצין מבצעים במחלקת הלוחמה בטרור באגף המבצעים של המטות המשולבים ובמסגרת זו היה קצין חוקר עבור ועדת הבדיקה של אירועי הפגיעה במשחתת "קול". 

ב"מבצע חופש לעיראק" פיקד על פלוגה מכוח דלתא שהוטסה ישירות מקרוליינה הצפונית למערב עיראק במטוסי C-17 לסייע בהשתלטות על סכר חדיתא. ב-2004 מונה לראש מחלקת מבצעים בפיקוד המבצעים המיוחדים המשולבים. ב-2006 חזר לשרת בכוח דלתא ומונה לסגן מפקד לענייני מבצעים. ביולי 2009 מונה למפקד כוח דלתא תפקיד בו שירת עד יולי 2011.

באוגוסט 2011 מונה לעוזר ראש מטה צבא ארצות הברית. בדצמבר 2012 מונה לסגן מפקד הדיוויזיה ההררית העשירית וביולי 2013 קודם לדרגת בריגדיר גנרל. במרץ 2015 מונה לסגן מפקד מרכז האימונים המשולב של פיקוד האימונים וההדרכה. בדצמבר 2015 קודם לדרגת מייג'ור גנרל.

במאי 2016 מונה לראש מטה כוחות הצבא בפיקוד האוקיינוס השקט של ארצות הברית. ביולי 2017 מונה למפקד כוחות הצבא באלסקה וסגן מפקד פיקוד אלסקה. ביולי 2019 סיים את שירותו הצבאי.

במהלך שירותו השתתף אוניל בכוח הייצוב בבוסניה והרצגובינה ופעמים רבות במבצעים מיוחדים במלחמת עיראק ובמלחמת אפגניסטן. הוא עוטר במדליית השירות העילאי של מחלקת ההגנה, ארבע פעמים בלגיון ההצטיינות ושבע פעמים בכוכב הארד כולל אות V לאומץ לב. 

אוניל בעל תואר שני בלימודים צבאיים מהמכללה לפיקוד ומטה של הצבא. הוא נשוי לוונדי ואב לשני בנים.

==קישורים חיצוניים==
* [https://web.archive.org/web/20170107192619/https://www.usarpac.army.mil/cosO'Neil.asp ביוגרפיה] באתר כוחות הצבא בפיקוד האוקיינוס השקט
* [http://www.timesunion.com/local/article/LaSalle-graduate-wins-star-as-to-brigadier-general-4664075.php LaSalle graduate wins star as to brigadier general],timesunion.com, 15 ביולי 2013

==הערות שוליים==

קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:הריינג'רס
קטגוריה:מפקדי כוח דלתא
קטגוריה:מעוטרי מדליית השירות המצוין (צבא ארצות הברית)
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1964
משה בנימין טומשוב

הרב משה בנימין טוֹמַשׁוֹב (נודע בכינויו: מבי"ט; באנגלית: Morris Benjamin Tomashoff; ז' באדר א' ה'תרל"ח, 10 בפברואר 1878 - ו' בטבת ה'תש"ך, 6 בינואר 1960) היה רב ועורך תורני רוסי-אמריקאי. עורך כתב העת התורני "יגדיל תורה" שראה אור בסלוצק ובהמשך בניו יורק, ומחבר ספר השו"ת "אבני שהם".

==ביוגרפיה==
נולד בסלוצק לבשא ולאלכסנדר יהושע טומשוב שהיה סוחר ספרים רוסיים. למד אצל ר' נחמיה מסלוצק בישיבה שבבית המדרש ע"ש ר' איסר'קה. שמו התפרסם בסביבה כלמדן, ובשנת ה'תרנ"ד (1894) נלקח בידי רבי ברוך בר ליבוביץ לישיבתו בהלוסק, בה למד עם ראש הישיבה בחברותא מדי לילה. בהמשך למד בישיבת סלובודקה עד נישואיו בשנת ה'תרס"ג (1903) עם בתו של הרב צבי יעקב אופנהיים, רבה של קלם וממייסדי ישיבת טלז. הוא עבר להתגורר במשך כמה שנים בסמוך לחותנו ועשה אצלו שימוש חכמים.

לאחר מכן חזר לסלוצק ולמד בישיבת "עץ חיים" בעיר אצל מיודעו מתקופת סלובודקה, הרב איסר זלמן מלצר שעמד כעת בראש הישיבה. יחד עם רבו זה ערך את כתב העת התורני "יגדיל תורה" שראה אור בסלוצק.

ב-1912 היגר לארצות הברית והתמנה לרב ברובע בראנזוויל בברוקלין שבניו יורק. ארבע שנים לאחר בואו לארצות הברית חידש בניו יורק את הופעת כתב העת "יגדיל תורה" בסדרה חדשה, סדרה זו מכונה לעיתים "יגדיל תורה (ניו יורק)" או "יגדיל תורה הניו-יורקי" כדי לבדלה מיגדיל תורה הסלוצקאי המקורי, בשל היותה סדרה חדשה בעלת מספור גליונות חדש. על גליונות כתב העת נדפסו במקביל מספר השנים לסדרה החדשה והמקורית, כך נדפס בראש גליונות שנת ה'תרע"ז: . בגליונות אלו התרחב קהל הכותבים הטבעי של כתב העת וכלל גם רבנים רבים מרבני יהדות ארצות הברית, לחלקם הוא מהווה במה יחידה בה נדפסו מחידושי תורתם ופסקיהם ההלכתיים.

במקביל ערך קובץ בשם "מגדל תורה", וב-1935 פרסם את ספרו "תיקון גיטין".

הוא השתתף בכתבי עת תורניים רבים ושלח תשובות הלכתיות לרבנים ברחבי ארצות הברית כולה. את פסיקותיו קיבץ בארבעת כרכי ספר השו"ת שלו "אבני שֹהם" שאותם הדפיס בין השנים ה'תרצ"ח, 1938 - ה'תשי"ט, 1959.

נפטר בניו יורק בו' בטבת ה'תש"ך, 6 בינואר 1960.

==ספריו==
* (כתב עת בעריכתו, נועד להיות המשך של ה"יגדיל תורה")
* 
* 
;שו"ת אבני שהם
* 
* 
* 
* 

==קישורים חיצוניים==
* 
* 
** 
* [http://kevarim.com/rabbi-moshe-binyamin-tomashoff/ קברו ופרטים נוספים], באתר "קברים.קום"
* 

קטגוריה:בוגרי ישיבת כנסת ישראל (סלבודקה)
קטגוריה:בוגרי ישיבת סלוצק
קטגוריה:סלוצק: אישים
קטגוריה:ניו יורק: רבנים
קטגוריה:עורכי כתבי עת תורניים
קטגוריה:מחברי ספרי שו"ת אמריקאים
קטגוריה:יהודים שהיגרו מרוסיה לארצות הברית
קטגוריה:אמריקאים שנולדו ב-1878
קטגוריה:אמריקאים שנפטרו ב-1960
עונת 1974/1975 בפוטבול ליג

עונת 1974/1975 הייתה העונה ה-76 של הפוטבול ליג שהיא הייתה הליגה האנגלית הבכירה בכדורגל. העונה החלה ב-17 באוגוסט 1974 והסתיימה ב-29 באפריל 1975. בעונה זו התחרויות התקיימו בליגה הבכירה, בליגת משנה, בדיוויזיון השלישי ובדיוויזיון הרביעי. 

הליגה הבכירה כללה 22 קבוצות. מידלסברו, לוטון טאון וקרלאיל יונייטד (בפעם הראשונה בתולדות המועדון) היו הקבוצות שעלו מליגת משנה. 

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

דרבי קאונטי זכתה באליפות בפעם השנייה בתולדות המועדון.

בסוף העונה לליגת משנה ירדו לוטון טאון, צ'לסי וקרלאיל יונייטד. במקומן לליגה הבכירה עלו מנצ'סטר יונייטד, אסטון וילה ונוריץ' סיטי.

==כדורגלנים מצטיינים==
מלקולם מקדונלד מניוקאסל יונייטד כבש 21 שערים וזכה בתואר מלך השערים. 

אלן מאלרי מפולהאם זכה בפרס כדורגלן השנה של התאחדות עיתונאי הכדורגל האנגלית.

קולין טוד מדרבי קאונטי כדורגלן השנה שהוענק על ידי התאחדות שחקני הכדורגל.

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|יחס שערים
!width=20|הפרש שערים
!width=20|נקודות
|הערות
|- bgcolor="#FFFF00"
|1|| דרבי קאונטי ||42||21||11||10||67||49||1.367||18||53 ||זכייה בליגה העפלה לגביע האלופות 
|- bgcolor=#97DEFF 
|2|| ליברפול||42||20||11||11||60||39||1.538||21||51||העפלה לגביע אופ"א
|- bgcolor=#97DEFF 
|3|| איפסוויץ' טאון||42||23||5||14||66||44||1.500||22||51||העפלה לגביע אופ"א
|- bgcolor=#97DEFF 
|4|| אברטון||42||16||18||8||56||42||1.333||14||50||העפלה לגביע אופ"א 
|-
|5|| סטוק סיטי||42||17||15||10||64||48||1.333||16||49
|-
|6|| שפילד יונייטד||42||18||13||11||58||51||1.137||7||49
|-
|7|| מידלסברו||42||18||12||12||54||40||1.350||14||48
|-
|8|| מנצ'סטר סיטי||42||18||10||14||54||54||1.000||0||46
|-
|9|| לידס יונייטד||42||16||13||13||57||49||1.163||8||45
|-
|10|| ברנלי||42||17||11||14||68||67||1.015||1||45
|-
|11|| קווינס פארק ריינג'רס||42||16||10||16||54||54||1.000||0||42
|-
|12|| וולברהמפטון וונדררס||42||14||11||17||57||54||1.056||3||39
|- bgcolor=#99BADD
|13|| וסטהאם יונייטד||42||13||13||16||58||59||0.983||1-||39||זכייה בגביע האנגלי העפלה לגביע אירופה למחזיקות גביע
|-
|14|| קובנטרי סיטי||42||12||15||15||51||62||0.823||11-||39
|-
|15|| ניוקאסל יונייטד||42||15||9||18||59||72||0.819||13-||39
|-
|16|| ארסנל||42||13||11||18||47||49||0.959||2-||37
|-
|17|| בירמינגהאם סיטי||42||14||9||19||53||61||0.869||8- ||37
|-
|18|| לסטר סיטי||42||12||12||18||46||60||0.767||14-||36
|-
|19|| טוטנהאם הוטספר||42||13||8||21||52||63||0.825||11-||34
|- bgcolor=#F08080
|20|| לוטון טאון||42||11||11||20||47||65||0.723||18-||33||ירדה ליגה
|- bgcolor=#F08080
|21|| צ'לסי||42||9||15||18||42||72||0.583||30-||33||ירדה ליגה
|- bgcolor=#F08080
|22|| קרלאיל יונייטד||42||12||5||25||43||59||0.729||16-||29||ירדה ליגה
|}

==קישורים חיצוניים==
* [http://www.rsssf.com/engpaul/FLA/1974-75.html נתונים מפורטים מאתר rsssf]

קטגוריה:תחרויות כדורגל ב-1975
קטגוריה:תחרויות כדורגל ב-1974
קטגוריה:עונות בפוטבול ליג
קטגוריה:1974 בממלכה המאוחדת
קטגוריה:1975 בממלכה המאוחדת
עונת 1975/1976 בפוטבול ליג

עונת 1975/1976 הייתה העונה ה-77 של הפוטבול ליג שהיא הייתה הליגה האנגלית הבכירה בכדורגל. העונה החלה ב-16 באוגוסט 1975 והסתיימה ב-4 במאי 1976 . בעונה זו התחרויות התקיימו בליגה הבכירה, בליגת משנה, בדיוויזיון השלישי ובדיוויזיון הרביעי. 

הליגה הבכירה כללה 22 קבוצות. מנצ'סטר יונייטד, אסטון וילה ונוריץ' סיטי היו הקבוצות שעלו מליגת משנה. 

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

ליברפול זכתה באליפות בפעם התשיעית בתולדות המועדון.

בסוף העונה לליגת משנה ירדו וולברהמפטון וונדררס, ברנלי ושפילד יונייטד. במקומן לליגה הבכירה עלו סנדרלנד, בריסטול סיטי ווסט ברומיץ' אלביון.

==כדורגלנים מצטיינים==
טד מקדוגל מנוריץ' סיטי כבש 23 שערים וזכה בתואר מלך השערים. 

קווין קיגן מליברפול זכה בפרס כדורגלן השנה של התאחדות עיתונאי הכדורגל האנגלית.

פט ג'נינגס מטוטנהאם הוטספר כדורגלן השנה שהוענק על ידי התאחדות שחקני הכדורגל.

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|יחס שערים
!width=20|הפרש שערים
!width=20|נקודות
|הערות
|- bgcolor="#FFFF00"
|1|| ליברפול||42||23||14||5||66||31||2.129||35||60 ||זכייה בליגה העפלה לגביע האלופות 
|- bgcolor=#97DEFF 
|2|| קווינס פארק ריינג'רס||42||24||11||7||67||33||2.030||34||59||העפלה לגביע אופ"א 
|- bgcolor=#97DEFF 
|3|| מנצ'סטר יונייטד||42||23||10||9||68||42||1.619||26||56||העפלה לגביע אופ"א 
|- bgcolor=#97DEFF 
|4|| דרבי קאונטי||42||21||11||10||75||58||1.293||17||53||העפלה לגביע אופ"א
|-
|5|| לידס יונייטד||42||21||9||12||65||46||1.413||19||51
|-
|6|| איפסוויץ' טאון||42||16||14||12||54||48||1.125||6||46
|-
|7|| לסטר סיטי||42||13||19||10||48||51||0.941||3-||45
|- bgcolor=#97DEFF 
|8|| מנצ'סטר סיטי||42||16||11||15||64||46||1.391||18||43||העפלה לגביע אופ"א
|-
|9|| טוטנהאם הוטספר||42||14||15||13||63||63||1.000||0||43
|-
|10|| נוריץ' סיטי||42||16||10||16||58||58||1.000||0||42
|-
|11|| אברטון||42||15||12||15||60||66||0.909||6-||42
|-
|12|| סטוק סיטי||42||15||11||16||48||50||0.960||2-||41
|-
|13|| מידלסברו||42||15||10||17||46||45||1.022||1||40
|-
|14|| קובנטרי סיטי||42||13||14||15||47||57||0.825||10-||40
|-
|15|| ניוקאסל יונייטד||42||15||9||18||71||62||1.145||9||39
|-
|16|| אסטון וילה||42||11||17||14||51||59||0.864||8-||39
|-
|17|| ארסנל||42||13||10||19||47||53||0.887||6-||36
|-
|18|| וסטהאם יונייטד||42||13||10||19||48||71||0.676||23-||36
|-
|19|| בירמינגהאם סיטי||42||13||7||22||57||75||0.760||18-||33
|- bgcolor=#F08080
|20|| וולברהמפטון וונדררס||42||10||10||22||51||68||0.750||17-||30|| ירדה ליגה
|- bgcolor=#F08080
|21|| ברנלי||42||9||10||23||43||66||0.652||23-||28|| ירדה ליגה
|- bgcolor=#F08080
|22|| שפילד יונייטד||42||6||10||26||33||82||0.402||49-||22|| ירדה ליגה
|}

==קישורים חיצוניים==
* [http://www.rsssf.com/engpaul/FLA/1975-76.html נתונים מפורטים מאתר rsssf]

קטגוריה:תחרויות כדורגל ב-1975
קטגוריה:תחרויות כדורגל ב-1976
קטגוריה:עונות בפוטבול ליג
קטגוריה:1975 בממלכה המאוחדת
קטגוריה:1976 בממלכה המאוחדת
עונת 1976/1977 בפוטבול ליג

עונת 1976/1977 הייתה העונה ה-78 של הפוטבול ליג שהיא הייתה הליגה האנגלית הבכירה בכדורגל. העונה החלה ב-21 באוגוסט 1976 והסתיימה ב-24 במאי 1977 . בעונה זו התחרויות התקיימו בליגה הבכירה, בליגת משנה, בדיוויזיון השלישי ובדיוויזיון הרביעי. 

הליגה הבכירה כללה 22 קבוצות. סנדרלנד, בריסטול סיטי ווסט ברומיץ' אלביון היו הקבוצות שעלו מליגת משנה. 

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון הפרש שערים דורגה במקום גבוה יותר (זאת בשונה מעונות קודמות כאשר יתרון היה ניתן לפי יחס השערים).

ליברפול זכתה באליפות בפעם העשירית בתולדות המועדון ובפעם השנייה ברציפות.

בסוף העונה לליגת משנה ירדו סנדרלנד, סטוק סיטי וטוטנהאם הוטספר. במקומן לליגה הבכירה עלו וולברהמפטון וונדררס, צ'לסי ונוטינגהאם פורסט.

==כדורגלנים מצטיינים==
אנדי גריי מאסטון וילה כבש 25 שערים וזכה בתואר מלך השערים. 

אמילן יוז מליברפול זכה בפרס כדורגלן השנה של התאחדות עיתונאי הכדורגל האנגלית.

אנדי גריי מאסטון וילה זכה בפרס כדורגלן השנה שהוענק על ידי התאחדות שחקני הכדורגל.

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
|הערות
|- bgcolor="#FFFF00"
|1|| ליברפול||42||23||11||8||62||33|| 29||57 || זכייה בליגה העפלה לגביע האלופות 
|- bgcolor=#97DEFF 
|2|| מנצ'סטר סיטי||42||21||14||7||60||34|| 26||56||העפלה לגביע אופ"א
|- bgcolor=#97DEFF 
|3|| איפסוויץ' טאון||42||22||8||12||66||39|| 27||52||העפלה לגביע אופ"א
|- bgcolor=#97DEFF 
|4|| אסטון וילה||42||22||7||13||76||50|| 26||51||העפלה לגביע אופ"א
|- bgcolor=#97DEFF 
|5|| ניוקאסל יונייטד ||42||18||13||11||64||49|| 15||49||העפלה לגביע אופ"א
|- bgcolor=#99BADD
|6|| מנצ'סטר יונייטד||42||18||11||13||71||62|| 9||47||זכייה בגביע האנגלי העפלה לגביע אירופה למחזיקות גביע
|-
|7|| וסט ברומיץ' אלביון||42||16||13||13||62||56|| 6||45
|-
|8|| ארסנל||42||16||11||15||64||59|| 5||43
|-
|9|| אברטון ||42||14||14||14||62||64||2-||42
|-
|10|| לידס יונייטד||42||15||12||15||48||51||3-||42
|-
|11|| לסטר סיטי||42||12||18||12||47||60||13-||42
|-
|12|| מידלסברו||42||14||13||15||40||45||5-||41
|-
|13|| בירמינגהאם סיטי||42||13||12||17||63||61|| 2||38
|-
|14|| קווינס פארק ריינג'רס||42||13||12||17||47||52||5-||38
|-
|15|| דרבי קאונטי||42||9||19||14||50||55||5-||37
|-
|16|| נוריץ' סיטי||42||14||9||19||47||64||17-||37
|-
|17|| וסטהאם יונייטד||42||11||14||17||46||65||19-||36
|-
|18|| בריסטול סיטי||42||11||13||18||38||48||10-||35
|-
|19|| קובנטרי סיטי||42||10||15||17||48||59||11-||35
|- bgcolor=#F08080
|20|| סנדרלנד||42||11||12||19||46||54||8-||34 || ירדה ליגה
|- bgcolor=#F08080
|21|| סטוק סיטי||42||10||14||18||28||51||23-||34|| ירדה ליגה
|- bgcolor=#F08080
|22|| טוטנהאם הוטספר||42||12||9||21||48||72||24-||33|| ירדה ליגה
|}

==קישורים חיצוניים==
* [http://www.rsssf.com/engpaul/FLA/1976-77.html נתונים מפורטים מאתר rsssf]

קטגוריה:תחרויות כדורגל ב-1977
קטגוריה:תחרויות כדורגל ב-1976
קטגוריה:עונות בפוטבול ליג
קטגוריה:1976 בממלכה המאוחדת
קטגוריה:1977 בממלכה המאוחדת
פיוניר (חברת פינטק)

פיוניר בע"מ (באנגלית: ) היא חברה לשירותי העברת כספים אלקטרונית וביצוע תשלומים במסחר אלקטרוני. מטה החברה נמצא בניו יורק, ולה סניפים במדינות נוספות, אך מרבית עובדיה מועסקים במרכז המחקר והפיתוח של החברה, הקרוי פיוניר מחקר ופיתוח בע"מ ושוכן בפתח תקווה. לחברה שיתוף פעולה עסקי עם חברת כרטיסי האשראי מאסטרקארד.

==היסטוריה==
החברה הוקמה בשנת 2005, על ידי יובל טל ובן יניב צ'צ'יק, שכיהן כסמנכ"ל הטכנולוגיות של החברה ופרש ממנה ב-2015. ביוני 2006 השלימה סבב גיוס הון ראשוני בהיקף של מיליון דולר.

בשנת 2007 חברת ההון סיכון "גריילוק" השקיעה בחברה ארבעה מיליון דולר. בשנת 2008 גייסה החברה 8 מיליון דולר וקרן ויולה ונצ'רס (אז כרמל ונצ'רס) הצטרפה להשקעה.

במרץ 2016, רכשה החברה את הסטארט-אפ האמריקאי Armor Payments, שעסק בהפחתת הסיכון הכרוך בעסקות בין עסקים שאינם מכירים זה את זה.

באוקטובר 2016 השלימה פיוניר גיוס של 180 מיליון דולר בהובלת Technology CrossOver Ventures, ובסך הכל גייסה 245 מיליון דולר מאז הקמתה.

בפברואר 2021, הודיעה החברה על תוכנית למיזוג עם חברת ספאק הנסחרת בנאסד"ק, לפי שווי חברה של 3.8 מיליארד דולר. המיזוג הושלם ב-30 ביוני 2021 והחברה החלה להיסחר בנאסד"ק. במסגרת המיזוג הושקעו בחברה 1.05 מיליארד דולר, מתוכם 450 מיליון דולר נכנסו לקופת החברה, 450 מיליון דולר שמשו לרכישת מניות מבעלי מניות קיימים, 135 מיליון דולר כיסו את עלויות העסקה ו-40 מיליון דולר נוספים שימשו לתשלום חוב. אחד המשקיעים בחברה בתחילת דרכה הוא נפתלי בנט ולפי הערכות הרוויח כ-5 מיליון דולר על השקעתו זו.

ביולי 2021 הטיל משרד האוצר האמריקאי קנס של 1.4 מיליון דולר על החברה, עקב העברת תשלומים בניגוד לסנקציות שהטילה ארצות הברית.

במאי 2022 החלה החברה להציע שירות בשם Checkout Payoneer המאפשר לסוחרים לבצע סליקה ישירות מהצרכנים (DTC), ללא צורך בחנות מקוונת "שגרתית".<ref></ref>

באוגוסט 2024 רכשה החברה את חברת Skuad מסינגפור.

==פעילות==
החברה מאפשרת העברת תשלומים בין עסקים ברחבי העולם באמצעות כרטיסי אשראי, כרטיסי חיוב, ארנקים אלקטרוניים והעברות בנקאיות. לחברה יש שלושה מיליון משתמשים ביותר ממאתיים מדינות, והיא מבצעת עסקות ביותר מ-150 מטבעות. עם לקוחותיה נמנות החברות גוגל, Airbnb ואמזון.

==קישורים חיצוניים==

* 

* 
* 
* 

==הערות שוליים==

קטגוריה:שירותי אינטרנט
קטגוריה:חברות פינטק ישראליות
קטגוריה:פתח תקווה: חברות
קטגוריה:חברות ישראליות הנסחרות בנאסד"ק
קטגוריה:ישראל: חברות שהוקמו ב-2005